梁以樟

梁以樟（），字公狄，號确斋《崇祯十三年庚辰科进士三代履历》：梁以樟，曾祖玺，赠通议大夫、云南按察使；祖鑛，赠中宪大夫、都察院右佥都御史；父应泽，抚治郧阳、都察院右佥都御史，赠兵部侍郎。确斋，书二房，丁巳年六月十二日生，锦衣卫官籍顺天大兴人，己卯一名，会试七十名，三甲五十一名，吏部观政，补授太康知县。，又號鷦林，北直隸清苑縣（今河北清苑縣）人。明朝末年政治人物、學者。父梁應澤，巡撫郧阳、都察院右僉都御史，贈兵部右侍郎。崇禎己卯順天府解元，次年聯捷進士。官河南太康縣知縣。明亡不仕。

生平
入仕
梁以樟自幼身負才名，與兄梁以棻、弟梁以桂，並號「三梁」。以樟八歲在家塾中讀書，恰見墻壁開裂，作《壁裂歌》：「壁猛裂，龍驚出。」。十六歲，補弟子員，受知於名臣左光斗。崇禎十二年（1639年）中式己卯科鄉試第一，次年聯捷進士。命試騎射，進士們皆為文弱書生，不諳武藝，唯有以樟躍馬彎弓，射箭三發全部中的，眾人歎服。即授河南太康縣知縣。《清史稿·列傳二百八十七·遺逸一》：梁以樟，字公狄，清苑人。與兄以棻、弟以桂，並知名，時號「三梁」。以樟負異才，八歲讀書家塾中，值壁裂，作壁裂歌云：「壁猛裂，龍驚出。」見者大奇之。十六歲補弟子員，受知左光斗。崇禎己卯舉鄉試第一，明年成進士。命試騎射，進士皆書生，夙不習，以樟獨躍馬彎弓，矢三發，的皆應弦破，觀者嘆異。即授河南太康知縣。

守城
此時，李自成等農民軍已縱橫河南十餘年，梁以樟毅然前往赴任，訓練鄉勇，修築城堡，剿滅盜匪。調商丘縣知縣。崇禎十五年（1642年），李自成攻陷陳州，乘勝進犯歸德府城。梁以樟與推官王世琇、同知顏則孔、經歷徐一源、教諭夏世英、里居尚書周士樸率兵據守。城破，世琇、則孔、一源、世英、士樸皆死，以樟身中數刀，妻張氏及子女僕從亦遇害。以樟重傷甦醒之後，為人所救，逃往淮河，因失封疆被下獄。事跡載於《明史·忠義》。《明史·卷二百九十三 ‧ 列傳第一百八十一·忠義五》：王世琇，字崑良，清苑人。崇禎十年進士。授歸德推官，遷工部主事。十五年二月，李自成陷陳州，乘勝犯歸德。世琇將行，僚屬邀共守，慨然曰：「久官其地，臨難而去之，非誼也。」遂與同知顏則孔、經歷徐一源、商丘知縣梁以樟、教諭夏世英、里居尚書周士樸等誓衆堅守。賊攻圍七日，總督侯恂家商丘，其子方夏率家衆斬關出，傷守者，衆遂亂。賊乘之入，世琇、則孔並遇害。則孔女聞之，即自縊。一源分守北城，殺賊多，城陷，巷戰，罵賊死。以樟中賊刃，久而復甦，妻張及子女僕從皆死，以樟竟獲免。世英持刀罵賊，死於明倫堂，妻石亦自刎。同死者，尚書士樸，工部郎中沈試，主事朱國慶，中書侯忻，廣西知府沈仔，威縣知縣張儒及舉人徐作霖、吳伯胤、周士美等六人，官生沈佖、侯晙等三人，貢生侯恒、沈誠、周士貴等八人，國學生侯悰、沈倜等四人，諸生吳伯裔、張渭、劉伯愚等一百十餘人。試，商丘人，大學士鯉之孫。作霖、伯胤、伯裔、渭、伯愚，皆郡中名士。《清史稿·列傳二百八十七·遺逸一》：中原盜起十餘年，所在荼毒，督撫莫能辦，率倡撫議，苟且幸無事，盜且服且叛。而河南比年大旱蝗，人相食，民益蜂起為盜。人為以樟危，僉都御史史可法以其有經世略，獨勸之行。抵任，探知境內賊凡三十六窟，於是練鄉勇，修城堡，嚴保甲；募死士，入賊巢。伺賊出入。嘗夜半馳風雪中，帥健兒密搗賊壘，賊驚佚，擒其渠，毀巢而歸。居半載，境內賊悉平。調商丘，時李自成犯開封，不能破，乃東攻歸德。以樟嬰城血戰三日夜，城陷，妻張率家人三十口自焚死，事具明史。以樟被重創，仆亂屍中，死復甦，商民救之出，奔淮上，被逮讞請室。賊入潼關，復渡河東犯，京師震動。以樟乃從獄中上疏：「請皇太子撫軍南京，輔以重臣，假便宜從事，系人心。倡召豪傑義旅，大起勤王兵。擇宗室賢才，分建要地，而重督撫權，行方鎮遺意，合力拒。」疏上，執政尼之。

南下
崇禎十七年（1644年）四月，北京陷落。福王立於南京，以樟自德州、臨清南下，見到史可法，出謀劃策。因南明朝廷腐敗，憤而棄官。可法仍舉其為兵部職方司主事，經理開封、歸德。《清史稿·列傳二百八十七·遺逸一》：迨出獄，而都城陷。福王立，以樟自德州、臨清南下，與各郡邑建義文武吏及諸豪士歃血盟，人皆感憤流涕，受約束待命。渡淮見可法，因建議：「山東、河北為江南籓蔽，若無山東、河北，是無中原、江北，無中原、江北，區區江南，豈能自守耶？今宜於河南北、山東，設三大鎮，仿唐節度使、宋經制招討使之制，以大臣文武兼資者為之。寬其文法，使自為戰守，而閣部大治兵，居中馭之。」又言：「北方人心向順，宜及時撫為我用，否則忠者不能支，黠者反戈相向矣。」前後奏記百數十。而馬士英專政，貨鬻官爵，用逆黨阮大鋮為兵部尚書，競立門戶，斥忠讜之士，君臣日夜酣樂。左良玉、高傑、劉澤清等各擁兵跋扈，莫能制。以樟知事不可為，憤郁成疾，辭去。可法仍舉以樟為兵部職方司主事，經理開、歸。不久，清軍破揚州，史可法兵敗殉國，繼而南京陷落。

隱居
亡國之後，以樟與兄以棻在寶應之葭湖，買田數十畝，躬耕自給。清初，朝廷召用不應。自築忍冬軒，講學其中。晚年與喬出塵、陳鈺、朱克生、劉中柱結文字社。康熙四年（1665年）七月十五日，以樟端坐作論學數百言，擲筆而卒，年五十八歲。《清史稿·列傳二百八十七·遺逸一》：未幾，揚州破，可法死，南都相繼潰。以樟遂與以棻遯跡寶應之葭湖，買田數十畝，躬耕自給。清初，召用勝國諸臣，以樟年才三十七，朝貴致書勸駕，不應。自築忍冬軒，日與張玨㶊車、孫爾靜講學其中，四方之士，若閻爾梅、王猷定、劉純學、崔干城、僧松隱暨其鄉人王世德父子，時時過以樟劇飲，慷慨激昂，繼以涕泣。晚年偕喬出塵、陳鈺、朱克生、劉中柱結文字社。康熙四年七月十五日，端坐作論學數百言，擲筆而卒，年五十八。世德之子潔、源，集其理學、經濟諸書及詩、古文合為一編，曰《梁鷦林先生全書》，今傳世者，惟《卬否詩集》而已。

作品
工詩，有《卬否集》。《晚晴簃诗汇》錄其詩作。民國·徐世昌《晚晴簃诗汇》（卷21）：梁以樟，字公狄，号鹪林，清苑人。明崇祯庚辰进士，官商丘知县。有《卬否集》。 安东道中 小邑连沧海，耕桑有万家。鹿疃齐麦秀，龙尾护隄沙。要害分秦郡，神功控禹槎。览图思黑子，建革感星华。 黄云横百里，落日大河隄。谣俗分南北，江山割楚齐。人家蚕月近，海徼卤烟低。膏雨劳田畯，侁侁服犊犁。

安東道中
小邑連滄海，耕桑有萬家。
鹿疃齊麥秀，龍尾護隄沙。
要害分秦郡，神功控禹槎。
覽圖思黑子，建革感星華。

黃雲橫百里，落日大河隄。
謠俗分南北，江山割楚齊。
人家蠶月近，海徼鹵煙低。
膏雨勞田畯，侁侁服犢犁。

家族
曾祖梁玺，赠通议大夫、云南按察使；祖父梁鑛，赠中宪大夫、都察院右佥都御史；父梁應澤，抚治郧阳、都察院右佥都御史，赠兵部侍郎。

姐夫王崇简。

參考

相關條目
明朝解元列表

|-

Category:明朝順天鄉試解元
Category:明朝商丘縣知縣
Category:明朝太康縣知縣
Category:明朝兵部职方司主事
Category:明朝詩人
Category:清苑人
Y
Category:南明兵部官員